**ELŐTERJESZTÉS**

Bonyhád Város Képviselő - testületének 2017. november hó 30. nap

rendes/rendkívüli testületi ülésére

|  |  |
| --- | --- |
| Tárgy: | Hidas Község Önkormányzatának a Bonyhádi Ivóvíz rendszerhez történő csatlakozása |
| Előterjesztő: | Filóné Ferencz Ibolya polgármester |
| Előterjesztést készítette: | Márton Antal |
| Előterjesztés száma: | 208. sz. |
| Előzetesen tárgyalja: | Pénzügyi Ellenőrző és Gazdasági Bizottság |
| Az előterjesztés a jogszabályi feltételeknek megfelel: | Dr. Puskásné Dr. Szeghy Petra jegyző |
| A döntéshez szükséges többség: | egyszerű/minősített |
| Döntési forma: | rendelet/határozat (normatív, hatósági, egyéb) |
| Az előterjesztést  | nyílt ülésen kell/zárt ülésen kell/zárt ülésen lehet tárgyalni |
| Véleményezésre megkapta: | dr. Égi Csaba alpolgármester |

Tisztelt Képviselő-testület!

Hidas Község Önkormányzata települési ivóvízminőség javító program keretén belül új ivóvíz távvezetéket épít ki, mellyel a Hidasi ivóvíz hálózat vízátadási pont kiépítésével kíván csatlakozni a Bonyhádi ivóvíz rendszerhez.

A Mezőföldvíz Kft. műszaki igazgatója Magyari Tamás arról tájékoztatott, hogy az eddigi fogyasztási és kitermelési adatai alapján a Bonyhádi vízbázisban tartalékként még több mint 400.000 m3/ év kitermelhető ivóvíz mennyiséggel lehet számolni. Hidas település éves fogyasztás 100.000 m3 / év alatti. Ez a csatlakozás nem veszélyeztetné Bonyhád Város ivóvíz ellátását.

A beruházás megvalósulását követően javaslom, hogy Bonyhád Város Önkormányzata, Hidas Község Önkormányzata és az üzemeltető Mezőföldvíz Kft. módosítsa a meglévő bérleti – üzemeltetési szerződésben meghatározott feltételeket és a bérletid díj mértékét vizsgálja felül.

A módosítás a víztermelésre vetített bérleti díj megállapításával kiegészítve  -  a Bonyhádi vízbázis rekonstrukciós költségeinek megtérítése érdekében  - kerüljön megállapításra, és természetesen ezen mértékkel csökkentve a  Hidasi bérleti díjat.

Kérem a Tisztelt képviselő-testületet, hogy támogassa Hidas Község Önkormányzatának a Bonyhádi ivóvíz rendszerhez való csatlakozási szándékát.

**Határozati javaslat:**

Bonyhád Város Önkormányzati Képviselő-testülete támogatja, hogy Hidas Község Önkormányzata csatlakozzon a bonyhádi ivóvíz rendszerhez azzal a feltétellel, hogy a tényleges csatlakozás miatt a csatlakozásból származó valamennyi költséget a csatlakozó Önkormányzat finanszírozza.

határidő: 2017. december 15.
Felelős: Filóné Ferencz Ibolya polgármester

Bonyhád, 2017. november 23.

 Filóné Ferencz Ibolya alpolgármester